Houda Ezra Ebrahim Nonoo (alizaliwa Manama, 7 Septemba 1964) alihudumu kama balozi wa Bahrain nchini Marekani kutoka mwaka 2008 hadi 2013. Aliteuliwa kwa mamlaka ya waziri wa mambo ya nje Khaled Ben Ahmad Al-Khalifa. Alikuwa Myahudi wa kwanza na mwanamke wa tatu kuteuliwa kama balozi wa Bahrain. Alikuwa balozi wa wayahudi kwa nchi za kiarabu na mwanamke wa kwanza kuwa balozi wa Bahrain nchini Marekani. Nonoo alizaliwa kwenye familia ya Wayahudi ambao ni wafanyabiashara wenye asili ya Iraki. Babu yake aliondoka Baghdad na kuhamia Bahrain alikoanzisha biashara ya fedha. Aliishi kwa muda mrefu nchini Uingereza alikopata elimu yake ya chuo Carmel, shule ya kiahudi alihitimu stashahada ya masomo ya biashara na kisha alifunga ndoa na Salman Idafar ,aliyekuwa na asili ya uyahudi na uingereza na walipata watoto wawili Manasheh na Ezra.Baba yake alipofariki kwenye ajali alirejea nchini Bahrain ili kuiendeleza kampuni iliochwa na baba yake, kampuni iliyokuwa ikitoa huduma za kitekinologia, usafi na kadhalika na alifanikiwa kuwa mfanyabiashara mashuhuri baada ya kurithi kampuni hiyo. Kabla ya kuteuliwa kwenye taasisi ya Majlis al-shura mwaka 2005 .Mwaka 2004 alianzisha chama cha maswala ya haki za binadamu cha Bahrain na kilikuwa ni chama kilichokuwa kinasaidia kusimamia haki na maendeleo ya wanawake na wafanyakazi wa kigeni nchini Bahrain.